Rekordan broj siromašnih u SAD
Više od 46 miliona Amerikanaca živi na granici ili ispod granice siromaštva, što je najveći broj posle više od pola veka
Uz sve veći broj Amerikanaca koji zarađuju manje i duže ostaju bez posla, pomaganje siromašnima je za Majkla Ferela posao bez kraja. Izvršni direktor Koalicije za beskućnike u Vašingtonu, čvrst pobornik onih koji imaju najmanje, nije iznenađen što jedan od šest Amerikanaca živi na granici ili ispod granice siromaštva. To je naporna borba za organizaciju koja je nedavno otpustila devet službenika zbog budžetskih ograničenja. Ali ona nastavlja da pomaže stotinama onih koji se odjednom nađu na ulici. Tamara Golden je bila primorana da se bori za sebe i troje dece kada joj se brak posle šest godina raspao. Socijalna radnica Sofija Sajbert iz tranzicionog programa ove koalicije, kaže da je slučaj Tamare Golden vrlo tipičan. Koalicija je porodici Tamare Golden obezbedila privremeni smeštaj, medicinsku pomoć i podršku da nastavi školovanje. Ali Sajbert objašnjava da je još važnije to što organizacije poput njene ulivaju onima koji se nađu u ovakvoj situaciji nadu. Za Tamaru Golden, to je svakodnevna borba. Ali situacija u kojoj je njena porodica se poboljšava i ona s nestrpljenjem čeka da se vrati u školu. Uprkos pomanjkanju radnih mesta i pristupačnih stanova, koalicija kaže da u Vašingtonu danas ima dve hiljade beskućnika manje nego što ih je bilo pre deset godina. Ferel kaže da s nestrpljenem očekuje dan kada njegova organizacija više neće biti potrebna. Na pitanje da li je optimista, on kaže: Eskperti kažu da je nezaposlenost glavni uzročnik siromaštva u Sjedinjenim Državama. Oko 14 miliona Amerikanaca je nezaposleno, ali ako se uračunaju i oni koji su odustali od traganja za poslom i oni koji pokušavaju da rade više sati, broj nezaposlenih i nedovoljno zaposlenih Amerikanaca je bliži cifri od 25 miliona.